Prețurile au rămas sus la final de an. Chiriile mari țin inflația sus
Rata anuală a inflației a crescut în decembrie anul trecut la 5,14%, arată datele Institutului Național de Statistică publicate marți, 14 ianuarie. Cele mai mari creșteri au fost în zona serviciilor, unde prețurile au crescut cu peste 7% față de finalul anului 2023, iar printre cele mai importante majorări se află și costul locuirii.